રાત્રિ દરમિયાન કરેલી રેડમાં એસઓજીની ટીમે ઈન્ટરનેશનલ કોલ કરી યુ.એસ.માં સ્થિત થ્રીયર્સ લોન કોર્પોરેટ પર્સનલ લોન તથા કેસ નોટ નામની જાણીતી કંપનીના નામથી લોન આપવામાં આવશે તેવી વાતચીત કરી ગ્રાહકો લોન મેળવવા ઈચ્છા ધરાવતા હોય તેઓને લોન આપવાના બહાને મનીગ્રામ મારફતે નાણાં ભરાવી માતબર રકમની છેતરપિંડી કરતા હતા. એ બાબત એસઓજી ટીમને ધ્યાન ઉપર આવતા જ એસઓજીની ટીમે મકાનમાલિક પ્રનોય શશીકાંત સહિત 8 જેટલા શખ્સને પોલીસે ઝડપી લીધા હતા. પોલીસે તેમની પાસેથી કુલ રૂ. 16,92,935નો મુદ્દામાલ કબજે કર્યો હતો. આ કેસમાં પોલીસે 3 શખ્સને વોન્ટેડ જાહેર કરી તેની તપાસ શરૂ કરી છે.